दीया मिर्ज़ा

दीया मिर्ज़ा भारतीय सिनेमा की एक प्रमुख अभिनेत्री हैं। वह मिस एशिया पैसिफिक भी रह चुकी हैं। उनका जन्म ९ दिसम्बर १९८१ को हैदराबाद, आंध्र प्रदेश, भारत में हुआ। उन्होंने २ दिसम्बर सन् २००० को मनीला, फिलीपींस में “मिस इंडिया एशिया पैसिफिक” जीता। इसी पुरस्कार समारोह में उन्होंने दो और पुरस्कार भी जीते, “मिस ब्यूटीफुल स्माइल” एवं “द सोनी विऊअरज़ चोइस अवार्ड”।

प्रारंभिक और व्यक्तिगत जीवन
उनके पिता फ्रेंक हेंडरिक एक जर्मन इंटीरीयर डिज़ाइनर है। उनकी माँ दीपा मिर्ज़ा बंगाली हैं। जब दीया मिर्ज़ा 6 साल की थी तब उनके माता-पिता अलग हो गए। 9 साल की उम्र में उनके पिता का देहांत हो गया। उनकी माँ ने अहमद मिर्ज़ा से शादी कर ली। अहमद मिर्ज़ा का उपनाम दीया ने अपने नाम के साथ जोड़ लिया। अहमद मिर्ज़ा की सन् 2004 में मृत्यु हो गयी। 

दीया मिर्ज़ा ने अक्टूबर 2014 में अपने प्रेमी साहिल संघा से आर्य समाज तौर-तरीके से शादी की। अगस्त 2019 में, मिर्जा ने अलग होने की घोषणा की।

15 फरवरी 2021 को, मिर्जा ने मुंबई में व्यवसायी वैभव रेखी से शादी की।

फ़िल्मी जीवन 
उन्होनें अपने फ़िल्मी करियर की शुरुआत रहना है तेरे दिल में से की थी। इसमें उन्होनें माधवन के साथ काम किया था। हालांकि ये फिल्म बॉक्स ऑफिस पर सफल नहीं हुई पर इस फिल्म का संगीत सफल रहा। इसके बाद उन्होने दीवानापन और तुमको न भूल पाएँगे में काम किया।

२००५ में दीया मिर्ज़ा ने विधु विनोद चोपड़ा की फिल्म परिणिता में काम किया। २००६ में उन्होनें एक बार फिर विधु विनोद चोपड़ा की संजय दत्त के साथ लगे रहो मुन्ना भाई फिल्म में काम किया। उन्होनें सोनू निगम की म्यूजिक वीडियो "कज़रा मुहब्बत वाला" में भी काम किया। इसके बाद उनकी दस कहानियाँ, फाइट क्लब, अलग, हनीमून ट्रैवल्स प्राइवेट लिमिटेड और कैश'' जैसी असफल फिल्में आई।

फिल्में

पुरस्कार एवं नामंकन

इन्हें भी देखें 
 सोहा अली खान
 कैटरीना कैफ़
 इहाना ढिल्लों

सन्दर्भ

बाहरी कड़ियाँ 

 दिया मिर्जा का आधिकारिक जालस्थल
 Biography - Chakpak

हिन्दी अभिनेत्री
1981 में जन्मे लोग
जीवित लोग
हैदराबाद के लोग